钦定古今图书集成/方舆汇编/职方典/第1147卷 > 《兴都事宜疏》明·王宗载
## 钦定古今图书集成/方舆汇编/职方典/第1147卷 > 《兴都事宜疏》明·王宗载

“臣惟皇上嗣膺丕图，涣颁明诏，一切官邪民蠹，悉赐
湔除，冗费横征，痛加厘革，所以光昭先德，子惠群生，
甚盛举也。然兴都之地，其隐忧积弊，什伯四方，凋瘁
伤残，日甚一日，特以僻在荆鄙，未蒙处分。臣生长其
间，见闻颇悉，幸逢盛际，义不容默，敬条为五事，以备
采择，惟皇上试垂听焉。”一曰革庄田，以纾民困。弘治
七年，分封献帝于安陆州，因以郢、梁二王所遗庄田
属焉。此固亲亲之义所宜然也。而其时田有定额，赋
有定数，经管人役，莫敢肆其侵陵，未始有称不便者。
迨以其田改为“皇庄”，特命守备太监专理其事，遂得
凭借声势，陵轹军民，或因经界相连而任其兼并，莫
敢谁何。或因彼此相争而诱其投献，“阴为报复。小民
既入国储，复征庄课，一田两税，已不堪命。而奸书积
吏，多方掊克，又百倍于公家之征。”甚至访有殷富平
民，既诬以侵占庄田，径行拘禁，务罄竭家资，满其所
欲，而后仅以身免。抚按诸司，稍为分理，一被诬奏，莫
能自明。如钟祥县民周章投献丰乐河田地，有包御
史据法参治，而遂至谪戍。荆门州民熊尚仁被占沙
洋村淤湖，有刘知府受词问断，而竟被中伤。此皆往
事之可据者，而今则为患益炽矣。臣窃以为王者以
四海为家，尺地莫非其有，乃另设庄田，下同藩国，非
所以弘圣制而大一统也。今合无查将前项田地系
军者复归于卫所，系民者复归于府县，一应钱粮或

庶惟正之供，既不缺于上，无名之征，亦可省于下矣。”
二曰裁冗员以肃官常。嘉靖初年，因潜邸礼生陈珮
等从龙至京，各图录用，乃于兴都祭祀署及郢府、梁
府岳怀王等处，添设奉祀等官十馀员名，“即以前项
礼生除补。”初不过备员数典祀而已，其后渐希恩宠，
妄生事端，因奏“添补排夫役三十馀名，分管守卫校
丁二百馀名，假以巡禁山陵为名，纵横乡曲，受理民
词，出入府县，属托公事。任是秩者往往有荣身肥家
之验，遂至富豪之民，竞输钱以图选授，每一官而三
四人共之。且其考核不经于抚按，黜陟不系于铨衡，
惟纳重贿于守备，即得径自题请，越次除补。此虽职
业微鲜，而计其岁入，伤财已不赀矣。至于修演道教，
已有道纪司，而复设道官三员焚修元祐宫；守卫陵
寝，已有显陵卫，而复差锦衣卫官一员巡视山陵。此
辈一出，皆僭拥舆盖，縻费刍粮，挟制有司，阿附守备，
无益于事而有损于民者也。今合无查将前项奉祀
等官，每处量留一员，以供祀典，其馀不论见任候缺，
尽行裁革，仍本处抚按一体考察，有不职者不时论
斥。员缺吏部径题除补。守备太监不得专擅奏请。其
元祐宫香火，即令道纪司焚修，陵寝即差显陵卫指
挥巡视。前项添设道官及添差锦衣卫官，俱行裁革。
如此，庶官有定员，而名器不滥，事有定体，而财用可
省矣。”三曰定经制以清冒滥。夫显陵之有陵户，元祐
宫之有庙夫，初不过八十馀家，凡一应赋役，皆得全
户蠲免，亦未为不可也。何比年以来，各役狎爱恃恩，
奏领护敕，冒名寄籍，渐紊成规。或人止一丁而混开
亲识至数千丁，或田止百亩而“受寄富豪至数万亩，
一切繁重差役，彼皆秋毫无与，而贫民之累则日益
加重矣。”至若守备府书办校尉置买民田，本无应免
之例，乃亦递相仿效，概行告免，有司无不顺承。民间
有犯人命强盗违法重情者，辄藏匿前项人户，有司
不敢追索。是皆以守备为之私庇，而法令难行故也。
若及今不为限“制，后将不知所终矣。今合无查将前
项陵户庙夫原领护敕俱行追缴，仍查每户应免丁
田若干，限定等则，不得概称全户，致滋冒滥。其书办
校尉有置买民田者，俱令一体当差，不许遗累平民
及藏匿罪人。违者听有司径自究治。如此庶法制严
明，奸猾不得趋避，徭役适均，贫愚不致偏累矣。”四曰
正进贡，以省科派。兴都地瘠民贫，诸凡土产皆四方
所有，自国初以来，未有以方物进者。嘉靖四十一年，
守备太监张方希恩赉予，越分逢迎，凡果殽鱼米粗
重之物，皆分派州县，责令里甲买办，以充上贡。虽非
其地之所出，时之所有，而概取派州县，无敢违者。令
小民百倍其值，而有不恤也。且其供“上用者犹有常
品，充私馈者漫无纪极。本地之出办既竭其膏脂，沿
途之转输又急于星火，所过驿递无不骚然，盖不止
一方受病而已也。夫国朝岁进之制，载在《令甲》”，俱有
定式。此既不系旧例，又未奉有明旨，是亦不可以已
乎？今合无查将前项进贡方物俱行停止，不许守备
太监仍假此名妄差“官校，需索州县，骚扰驿递。违者
听所在官司一体参治。如此则阿奉无由而希冀之
途塞；取用有节，而催科之患除矣。”五曰正事权以绝
弊源。夫守备之设，专为卫陵寝，供粪除，于府县无监
临之责，于军民无统驭之权也。惟自太监廖斌煽祸
于前，张方继之亦稔其恶，奔走司府，剥削军民，遂使
事权轇轕，而政体乖张，有不止于前所言者。如纵主
文书，办诳诈民财。有王相等三百首，恶，见犯罪于法
司；设缉事校尉，罗织人罪者。有朱敬德等二百馀名，
广索骗于合郡。妒郑知府之执法，遂假以粮饷不给，
而纵军士喧噪于府中；忿陆知县之节财，因以托夫
役不敷，而令校卒窘辱于庭内。水灾之后，“所损者特
红墙数丈耳。方欲鼎建而冒功，辄捏奏以罔上；常赋
之外，所贡者特鱼米数品耳。方欲通贿而固宠，因假
公以济私。凡其蠹国殃民，肆行无忌，皆由事大权重，
而院司府县俱拱手受成故也。今合无查照凤阳事
体，令守备之与方面有司，止许以表里衙门相待，不
得以上下体统相临。其该府一应事情关系陵寝者，
俱令会同本处抚按计议题请守备太监毋得任情
妄奏。书办校尉量留数名，以供守卫，其馀尽行裁革，
不许仍差缉事受词，致滋民害。违者听抚按官一体
参治。如此庶事权不偏而官得行其志，邪慝不作而
民得安其生矣。”夫此五者，其因仍浸渍，虽亦有年，而
敢于怙恃，“巧于弥缝，则至张方为尤甚也。若张方不
去，而欲议地方之因革，是犹愬风而纵棹矣。况今南
京、苏、杭织造内臣，未闻显过，亦蒙撤回，此独不可易
而俾流毒于一方耶？伏乞敕下该部，再加查议。如果
臣言不谬，将张方先行革去，另选端慎内臣以充守
备。仍行本处抚按将前项事宜逐一查处，务令”上可
以安先灵。而下有以苏民瘼。则《启佑》之谟、可垂不朽。
而继述之孝、亦永有光矣